དུས་ཀྱི་འཁོར་ལོའི་ལྡོག་ཕྱོགས་སུ་སྐྱོད་སྐབས་ཁྱེད་རང་མགོ་ཡོམ་འཁོར་སྲིད་པས།ཤིང་རྟ་འཁོར་ལོའི་འཁོར་སྒྲོམ་ལ་དམ་པོར་འཇུ་རོགས།ང་ཚོའི་བབས་ཚུགས་དང་པོ་ནི་ལོ་ངོ་ལྔ་འབུམ་༼༥༠༠༠༠༠༽ཙམ་འདས་ཟིན་པའི་གོང་དེ་ཡིན།ཁྱེད་ཀྱིས་ང་ཚོ་དང་ཐག་རིང་བའི་དམར་ལམ་ལམ་དེ་མཐོང་གི་འདུག་གམ།དེ་ནི་མེ་རེད།གདོད་མའི་མི་ཚོས་མེ་ཇི་ལྟར་སྦར་དགོས་མིན་ཤེས་ཀྱི་མེད།ཁོང་ཚོའི་མཚན་མོ་ནི་མུན་སྨག་གིས་བཏུམས་པའི་ནམ་རིང་ཞིག་ཡིན།ཁོང་ཚོས་དྲོ་བོ་ཡོང་ཆེད་སེམས་ཅན་གྱི་པགས་པའི་འོག་ཏུ་སྡེབ་འཚང་བརྒྱབ་ནས་ཉལ་གྱི་ཡོད།ཐ་ན་སྐབས་དེར་ཁོང་ཚོར་ཟས་རིགས་གཡོས་སྦྱོར་བྱེད་པའི་རིག་པ་ཙམ་ཡང་མེད།